CELEX: 62018TA0337
Language: lv
Date: 2021-09-15 00:00:00
Title: Lietas T-337/18 un T-347/18: Vispārējās tiesas 2021. gada 15. septembra spriedums – Laboratoire Pareva un Biotech3D/Komisija (Biocīdi – Aktīvā viela PHMB (1415; 4,7) – Atteikums apstiprināt 1., 5. un 6. produkta veidu – Nosacīts apstiprinājums attiecībā uz 2. un 4. produkta veidu – Riski cilvēku veselībai un videi – Regula (ES) Nr. 528/2012 – Deleģētās regulas (ES) Nr. 1062/2014 6. panta 7. punkta a) un b) apakšpunkts – Aktīvās vielas harmonizētā klasificēšana atbilstoši Regulai (EK) Nr. 1272/2008 – Iepriekšēja apspriešanās ar ECHA – Acīmredzama kļūda vērtējumā – Savstarpējas atsauces (read-across) – Tiesības tikt uzklausītam)

8.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 452/18
            
         
      Vispārējās tiesas 2021. gada 15. septembra spriedums – Laboratoire Pareva un Biotech3D/Komisija
      (Lietas T-337/18 un T-347/18) (1)
      
      (Biocīdi - Aktīvā viela PHMB (1415; 4,7) - Atteikums apstiprināt 1., 5. un 6. produkta veidu - Nosacīts apstiprinājums attiecībā uz 2. un 4. produkta veidu - Riski cilvēku veselībai un videi - Regula (ES) Nr. 528/2012 - Deleģētās regulas (ES) Nr. 1062/2014 6. panta 7. punkta a) un b) apakšpunkts - Aktīvās vielas harmonizētā klasificēšana atbilstoši Regulai (EK) Nr. 1272/2008 - Iepriekšēja apspriešanās ar ECHA - Acīmredzama kļūda vērtējumā - Savstarpējas atsauces (read-across) - Tiesības tikt uzklausītam)
      (2021/C 452/17)
      Tiesvedības valoda – angļu
      
         Lietas dalībnieki
      
      
         Prasītāja lietās T-337/18 un T-347/18: Laboratoire Pareva (Saint-Martin-de-Crau, Francija) (pārstāvji: K. Van Maldegem, S. Englebert, P. Sellar un M. Grunchard, avocats)
      
         Prasītāja lietā T-347/18: Biotech3D Ltd & Co. KG (Gampern, Austrija) (pārstāvji: K. Van Maldegem, S. Englebert, P. Sellar un M. Grunchard, avocats)
      
         Atbildētāja: Eiropas Komisija (pārstāvji: R. Lindenthal un K. Mifsud-Bonnici)
      
         Personas, kas iestājušās lietā atbildētājas prasījumu atbalstam: Francijas Republika (pārstāvji: A.-L. Desjonquères, J. Traband, E. Leclerc un W. Zemamta), Eiropas Ķimikāliju aģentūra (pārstāvji: M. Heikkilä, C. Buchanan un T. Zbihlej)
      
         Priekšmets
      
      Prasība, kura pamatota ar LESD 263. pantu un ar kuru lietā T-337/18 tiek lūgts atcelt Komisijas Īstenošanas lēmumu (ES) 2018/619 (2018. gada 20. aprīlis), ar ko PHMB (1415; 4,7) neapstiprina par 1., 5. un 6. produkta veida biocīdos lietojamu esošu aktīvo vielu (OV 2018, L 102, 21. lpp.), un lietā T-347/18 – Komisijas Īstenošanas regulu (ES) 2018/613 (2018. gada 20. aprīlis), ar ko PHMB (1415; 4,7) apstiprina par 2. un 4. produkta veida biocīdos lietojamu esošo aktīvo vielu (OV 2018, L 102, 1. lpp.).
      
         Rezolutīvā daļa
      
      
                  1)
               
               
                  Lietas T-337/18 un T-347/18 apvienot šā sprieduma taisīšanas vajadzībām.
               
            
                  2)
               
               
                  Prasības noraidīt.
               
            
                  3)
               
               
                  Lietā T-337/18 Laboratoire Pareva sedz savus tiesāšanās izdevumus, kā arī atlīdzina Eiropas Komisijas tiesāšanās izdevumus, tostarp saistībā ar pagaidu noregulējuma tiesvedību lietās, kas reģistrētas ar numuriem T-337/18 R un T-337/18 R II.
               
            
                  4)
               
               
                  Lietā T-347/18 Laboratoire Pareva un Biotech3D Ltd & Co. KG sedz savus tiesāšanās izdevumus, kā arī atlīdzina Komisijas tiesāšanās izdevumus, tostarp saistībā ar pagaidu noregulējuma tiesvedību lietā, kas reģistrēta ar numuru T-347/18 R. Laboratoire Pareva atlīdzina arī tiesāšanās izdevumus saistībā ar pagaidu noregulējuma tiesvedību lietā, kas reģistrēta ar numuru T-347/18 R II.
               
            
                  5)
               
               
                  Francijas Republika un Eiropas Ķimikāliju aģentūra (ECHA) savus tiesāšanās izdevumus sedz pašas.
               
            
         (1)  OV C 285, 13.8.2018.